kalixlouiis/myanmar-wikipedia-corpus huggingface dataset:
မြစာပေတိုက်မှ ထုတ်ဝေသော နှင်းမှုန်ကြားမှ တပ်နီတော် ၁၉၆၆ ဘာသာပြန် ဝတ္ထုမှာ တက္ကသိုလ် စိန်တင်၏ ပထမဦးဆုံး လုံးချင်း စာအုပ် ဖြစ်သည်။
၁၉၇၆ ခုနှစ်တွင် ကမ္ဘာ့ငြိမ်းချမ်းရေး ဗိသုကာ ဦးသန့် စာအုပ်သည် ဒုတိယမြောက် လုံးချင်း စာအုပ် ဖြစ်သည်။
တက္ကသိုလ်စိန်တင် အမည်ဖြင့် နှင်းမှုန်ကြားမှ တပ်နီတော်၊ ကမ္ဘာ့ငြိမ်းချမ်းရေး ဗိသုကာ ဦးသန့်၊ ဟစ်တလာ၏ သစ္စာဧကရီ၊ ၁၉၄၅ မြန်မာနိုင်ငံ ဖက်ဆစ်တော်လှန်ရေး သမိုင်း၊ ရဲဘော်သုံးကျိပ်မော်ကွန်း၊ ထန်း၊ ငွေဓားဗိုလ်၊ အန္တရာယ်တောင်ကြား ၊ နွေမင်းသား နှင့် ဆောင်းဧကရီ၊ ကံကော်မြိုင်တန်း လွမ်းပန်းဝေဝေ၊ နန်းကျ ဘုရင် သီပေါ၊ အကျဉ်းခံ သီပေါ၊ မင်းတုန်းမင်း၏ နောက်ဆုံးနေ့များ၊ မြန်မာနိုင်ငံရေး ဇာတ်ခုံမှ စောစံဖိုးသင်၊ ၁၉၇၃ အာရပ်အစ္စရေး သဲကန္တာရ စစ်ပွဲ၊ ဗိုလ်ကြီး အောင်ဆန်း သူရိယ တိုက်ချွန်း၊ ဧကရီ စုဘုရား၊ မုန်တိုင်း ဗိုလ်ရဲဒင်၊ အိုဘယ့် အနော်ရထာ၊ ပုဂံမှာ ကျန်စစ်သား၊ ဗိုလ်မှူး အောင်ဆန်း သူရိယ အေးချို၊ သိင်္ဂီဆောင် အခန်း အမှတ် (၃)၊ မိန်းမချောလေးများ မချစ်ရ၊ စတီရီယို မင်းသမီး၊ ကျွန်တော်တို့ အမေ၊ မြန်မာလွတ်လပ်ရေး တိုက်ပွဲနှင့် သခင်ဗစိန်၊ ပခုက္ကူ ဦးအုံးဖေ ( ဘဝခရီးနှင့် အောင်မြင်နည်း အတွေ့အကြုံများ ) ၊ ဆိုဗီယက် ယူနီယံ ပြိုကွဲခြင်း၊ မြန်မာ့တော်လှန်ရေး အာဇာနည် ပုဂံ ဗိုလ်ချို၊ ပုဂံ ရှာပုံတော်၊ ကရုဏာရှင် ဘွားဦးဇွန်း အတ္ထုပ္ပတ္တိ၊ မြန်မာ့လွတ်လပ်ရေး ကြိုးပမ်းမှု မှတ်တမ်းများနှင့် ဗိုလ်ချုပ် အောင်ဆန်းနှင့် သခင်များ နှင့် အမျိုးသား လွတ်လပ်ရေး ကြိုးပမ်းမှုကြီး ( ၁၉၃၀ - ၄၈ ) စာအုပ် စသည်တို့ ဖြစ်သည်။
အတ္ထုပ္ပတ္တိ စာပေများကို ရေးသားရာတွင် ဝတ္ထုဟန်ဖြင့် ရေးဖွဲ့ တင်ပြလေ့ ရှိသဖြင့် စာဖတ်ပရိသတ်တို့ အဖို့ စွဲမက်ဖွယ် ဖြစ်ရသည်။
ပခုက္ကူ ဦးအုန်းဖေ ဘဝ ခရီးနှင့် အောင်မြင်နည်း အတွေ့အကြုံများ စာအုပ်ဖြင့် ၁၉၉၃ ခုနှစ်တွင် အမျိုးသား စာပေဆု (စာပဒေသာဆု) ဆွတ်ခူး ရရှိခဲ့သည်။
ဆရာ တက္ကသိုလ် စိန်တင်သည် ဝတ္ထုဟန် အတ္ထုပ္ပတ္တိ စာအုပ်များ ရေးသားခြင်းဖြင့် ထင်ရှား လာခဲ့သော စာရေးဆရာတစ်ဦး ဖြစ်သည်။
ဗုဒ္ဓဂယာ ဘုရားဖူး ခရီးမှ ဖြစ်ရပ် မှတ်တမ်းများကို ဗုဒ္ဓဂယာ ဓမ္မ ခရီးစဉ် အမည်ဖြင့် စာမူ ရေးသား ပြုစုခဲ့သည်။
ကွယ်လွန်ခြင်း တက္ကသိုလ် စိန်တင်သည်ဇနီး ဒေါ်တင်စိန် (စိမ့်-ပညာရေး) နှင့် အတူ ဒဂုံမြို့သစ် မြောက်ပိုင်း၌ နေထိုင်ခဲ့ပြီး ၂၀၂၀ ပြည့်နှစ် အောက်တိုဘာလ ၁၃ ရက်နေ့တွင် အသည်းရောဂါဖြင့် ကွယ်လွန်သွားခဲ့သည်။
တက္ကသိုလ် စိန်တင် ရေးသား ခဲ့သော စာအုပ်များ ပြန်ကြားရေးနှင့် ပြည်သူ့ ဆက်ဆံရေး ဦးစီး ဌာန (ရုံးချုပ်) စာတည်း အဖွဲ့က စုဆောင်း ပြုစုတဲ့ 'နှစ်ဆယ် ရာစု မြန်မာ စာရေး ဆရာ များနှင့် စာစု စာရင်း' စာအုပ် (ပညာရွှေတောင် စာအုပ်တိုက်)၂ဝဝ၃ ခုနှစ်၊ ဧပြီလ(ပထမ အကြိမ်) သခင်များနှင့် အမျိုးသားလွတ်လပ်ရေးကြိုးပမ်းမှုကြီး(၁၉၃၀-၁၉၄၈) ကိုးကား ပြင်ပလင့်ခ်များ ''တက္ကသိုလ်စိန်တင်စာအုပ်များgoodreads ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ။
thumbnail|စာရေးဆရာ တက်တိုး တက်တိုး [၁၉၁၃ - ၂ဝဝ၃] ရန်ကုန်တိုင်း၊ သန်လျင်မြို့တွင် အဖ မြူနီစီပယ်ဈေးခေါင်းကြီး ဦးမောင်လေး၊ အမိ ဒေါ်စိန်ညွန့်တို့က ၁၉၁၃-ခု၊ ဖေဖော်ဝါရီလ ၂ ရက် တနင်္ဂနွေနေ့တွင်မွေးဖွားခဲ့သည်။
မွေးချင်း၃ယောက်အနက် အကြီးဆုံးဖြစ်သည်။
ငယ်မည် ညှပ်ကြီး၊ အမည်ရင်း ဦးအုန်းဖေဖြစ်သည်။
ငယ်စဉ်မှ (၇) နှစ်သားအထိ၊ မကွေးမဲထီးတိုက်ဦးဇောတိကဘုန်းကြီးကျောင်းနှင့် မကွေးလောကဓာတ်ကျောင်းတွင် ပညာသင်ကြားခဲ့သည်။
အသက် ၈ နှစ်တွင် မကွေးမြို့ အင်္ဂလိပ်၊ မြန်မာ အစိုးရအလယ်တန်းကျောင်းတွင် ပညာသင်ကြားခဲ့သည်။
အသက် ၁၄ နှစ် ၈ တန်း၌ပညာသင်ကြားဆဲ ဂန္ထလောကမဂ္ဂဇင်း၏ မြန်မာပညာပြန့်ပွားရေးအသင်းမှ ပြုလုပ်သော ဘာသာပြန်ပြိုင်ပွဲတွင် "ကညာလော၊ကျားကြီးလော" ဝတ္ထုစာမူဖြင့် ဝတ္ထုတိုပထမဆုရခဲ့သည်။
(ဗစ်က တာ)ကလောင်အမည်ဖြင့် ရေးခဲ့သည်။
ပထမဆုံး ပုံနှိပ်စာမူဖြစ်သည်။
၁၉၃၀ ခုနှစ်တွင် မကွေးမြို့ အင်္ဂလိပ်မြန်မာအထက်တန်းကျောင်းမှ ၁၀တန်းအောင်သည်။
တက္ကသိုလ်နှစ်လည်မဂ္ဂဇင်း၌ Who's Who အမည်ရှိ အင်္ဂလိပ်ဆောင်းပါးရေးခဲ့သည်။
၁၉၃၂ ခုနှစ်တွင် ရန်ကုန်တက္ကသိုလ်မှ ဥပစာတန်းအောင်သည်။
ဥပစာတန်းအောင်ပြီးနောက် ၁၉၃၈ ခုနှစ်ထိ မကွေးတိုင်း မင်းကြီးရုံး၌ စာရေးလုပ်ခဲ့သည်။
"ခေတ်ညွန့်စာစောင်" စာပေအဖွဲ့ကိုတည်ထောင်ခဲ့သည်။
"ဘားမားဂျာနယ်" တွင် ဆောင်းပါးများစတင်ရေးသားသည်။
၁၉၃၈ - တိုးတက်ရေးသတင်းစာ၌ ဘာသာပြန်အယ်ဒီတာ။
တိုးတက်ရေးမဂ္ဂဇင်း၌လည်း ဆောင်းပါးများ ရေးသားခဲ့။
တိုးတက်ရေး၌ ၃ လခန့်လုပ်ပြီး (နိုဝင်္ဘာလ၌)ဂန္ထလောကမဂ္ဂဇင်းသို့အယ်ဒီတာအဖြစ် ပြောင်းရွှေ့ ဆောင်ရွက်ခဲ့။
၁၉၃၉ - ရန်ကုန်တက္ကသိုလ်မှ ဝိဇ္ဇာဘွဲ့ရရှိခဲ့။
ရန်ကုန်တက္ကသိုလ်၌ အင်္ဂလိပ်စာနည်းပြဆရာလုပ်။
၁၉၄၀ - ရန်ကုန်စုံထောက်မင်းကြီးရုံး၌ စာတော်ပြန်။
ပထမဆုံးလုံးချင်းစာအုပ် ဟာရီ မသာမ (Hari Matharma )သာသာပြန်ရေးသားခဲ့။
ဒီဇင်ဘာထိ ဂန္ထလောကမဂ္ဂဇင်း အယ်ဒီတာ။
လေနတ်မောင် စာအုပ်ထွက်ရှိ။
၁၉၄၀-၄၁ - ပြန်ကြားရေးဌာန၊ မြန်မာနိုင်ငံဘာသာပြန် ဌာနခွဲစာတည်းမှူး။
၁၉၄၁ - ဖေဖော်ဝါရီလတွင် ကဗျာဆရာမ နုယဉ်(ဒေါ် နုယဉ်)နှင့် လက်ထပ်ခဲ့။
၁၉၄၂-၄၃ - ပညာမင်းကြီးရုံး၊ မြန်မာစာပေဌာန၌ စာတည်း။
၁၉၄၃-၄၅ - 'ပညာစွယ်စုံကျမ်း' လက်ထောက် စာတည်းမှူး။
ဗမာ့ခေတ်သတင်းစာတွင် ပြင်သစ်တ္ထုရေး ဆရာကြီး ဂုစတပ်ဖလောဗဲယား ၏ မဒမ်ဗောဗာရီ ဝတ္ထုကို သုရောနန္ဒီ အမည်ဖြင့် မြန်မာပြန်ခဲ့။
၁၉၄၅-၄၇ - ပြန်ကြားရေးဌာန၊ သုတေသနအရာရှိ။
၁၉၄၆ - တိုင်းမ် မဂ္ဂဇင်း သတင်းထောက်။
၁၉၄၇-၄၈ - အိုးဝေ သတင်းစာ အယ်ဒီတာ။
၁၉၄၇-၄၉ - ဟံသာဝတီ သတင်းစာ ခေါင်းကြီးရေးအယ်ဒီတာ။
၁၉၄၉-၅၀ - ပဒေသာမဂ္ဂဇင်းတည်ထောင်သူ၊ အတိုင်ပင်ခံအယ်ဒီတာ။
၁၉၅၀ - မင်းမှုထမ်းလုံးချင်းဝတ္ထုထွက်။
စာပေဗိမာန်ဆု ရရှိခဲ့။
ဗစ်တာဟူးဂိုး၏ ခါးကုန်းကြီး ဝတ္ထု ဘာသာပြန်ထွက်။
၁၉၅၁ - ဒေးကာနက်ဂျီ၏ သောကကင်းဝေး နေနိုင်ရေး ဘာသာပြန်စာအုပ်ထွက်။
၁၉၅၀-၅၂ - မြန်မာပြည်သတင်းဌာန စာတည်းချုပ်။
အခါလည်သား စာအုပ်ထွက်။
၁၉၅၂-၅၃ - ကွန်မင်တေတာ အင်္ဂလိပ်ဘာသာထုတ် စာစောင်ကို ဦးစီးထုတ်ဝေ။
နယူးဘားမားဝိကလီး တွင် အယ်ဒီတာအဖွဲ့ဝင်။
စာသင်သားဂျာနယ် ကိုထုတ်ဝေခဲ့။
၁၉၅၃ - စီးပွားရေးသတင်းစာ ခေါင်းကြီးရေး အယ်ဒီတာ။
၁၉၅၅ - တက်တိုး အင်္ဂလိပ်-မြန်မာ အဘိဓာန်ပြုစုထုတ်ဝေ။
၁၉၅၇ - တက်တိုးနည်းပြသင်တန်း ဖွင့်လှစ်တည်ထောင်ခဲ့။
၁၉၅၇-၅၈ - နုယဉ်ပုံနှိပ်တိုက်ကိုတည်ထောင်၍ ကျောင်းသုံးအင်္ဂလိပ်စာအုပ်များ ရိုက်နှိပ်ထုတ်ဝေခဲ့။
အင်ဒိုနီး ရှား၊ သီဟိုဠ်၊ ဂျပန် ၃ နိုင်ငံအကြောင်းရေးသားသောစာအုပ် ၃အုပ်အား ချစ်ကြည်ရေးဘာသာရပ်အဖြစ် ယူနက် စကိုအဖွဲ့ကဆုချီးမြှင့်ခဲ့။
၁၉၅၈-၆၂ - ပုံနှိပ်တိုက်လုပ်ငန်း၊ အလွတ်ပညာသင်လုပ်ငန်းများကို ဦးစီးလုပ်ကိုင်။
၁၉၆၁ - ဘဝနှင့်စာပေ စာအုပ်ထွက်။
၁၉၆၃ - မြန်မာ့သတင်းစဉ် (N.A.B) နိုင်ငံခြားသတင်းဌာန အယ်ဒီတာချုပ်။
၁၉၈၀ ထိဆောင်ရွက်။
၁၉၆၅ - အာဇာနည်စိတ်နှင့်အညွန့်တလူလူ စာအုပ်ထွက်။
၁၉၆၉ - ပြန်ကြားရေးဌာန ညွှန်ကြားရေးဝန်။
၁၉၆၉-၇၂ - ဂါးဒီးယန်းအင်္ဂလိပ်သတင်းစာ၌ နေ့စဉ် ခေါင်းကြီးရေးခဲ့။
၁၉၇၂-၇၅ - အမျိုးသားစာပေဆုရွေးချယ်ရေးအဖွဲ့ဝင်။
ရုပ်ရှင်အကယ်ဒမီဆုရွေးချယ်ရေးအဖွဲ့ဝင်။
စာပေလုပ် သားအစည်းအရုံး၊ စည်းရုံးရေးအဖွဲ့ဝင်။
(နောင် ဥက္ကဋ္ဌ၊ ဆရာမင်းသုဝဏ် ဂျပန်သို့ ဧည့်ပါမောက္ခအဖြစ်ထွက်ခွာ သွားသဖြင့် ဥက္ကဋ္ဌရာထူးကိုဆက်ခံခဲ့။
) ၁၉၇၂ - သတင်းနှင့်စာနယ်ဇင်းကော်ပိုရေးရှင်း ဦးဆောင်ညွှန်ကြားရေးမှူး။
၁၉၇၅ - ပညာရေးဝန်ကြီးဌာန၊ အထူးအရာရှိ။
၁၉၇၀-၈၀ - တက္ကသိုလ်ဗဟိုကောင်စီဝင်။
တက္ကသိုလ်ပညာရေးအဖွဲ့များကောင်စီဝင်။
၁၉၈၆-၉၅ - မဂ္ဂဇင်းများတွင် သုတ၊ ရသ (ပင်ကို၊ ဘာသာပြန်၊ ဆောင်းပါးများ-ပုဒ်ရေ ၁၀၀၀ခန့် ရေးသား ခဲ့။
၁၉၉၅ - လောကနီတိ အင်္ဂလိပ်ဘာသာပြန်ထွက်။
၁၉၉၇ - မိဘမေတ္တာလူမှုရေးအဖွဲ့၏ စာပေဂုဏ်ရည်ဆုရရှိ။
ပခုက္ကူဦးအုန်းဖေ-တစ်သက်တာစာပေဆုရရှိ။
၂၀၀၃ - ဝိဇ္ဇာပညာထူးချွန်တံဆိပ်(ပထမဆင့်) ရရှိ။
မြန်မာနိုင်ငံစာပေနှင့်စာနယ်ဇင်းအဖွဲ့၏ ဂုဏ်ပြုတံဆိပ်ရရှိ။
ဘဝနိဂုံး ၂၀၀၃-ခုနှစ်၊ ဒီဇင်ဘာလ ၇ ရက်၊ တနင်္ဂနွေနေ့နံနက် ၄းဝဝ နာရီခန့်တွင် ရန်ကုန်မြို့၌ကွယ်လွန်ခဲ့။
သားသမီး ၄ယောက်ကျန်ရစ်သည်။
''တက်တိုးကလောင်အမည်ကွဲများ ၁၇ ခုတွေ့ရသည်။
စာပေဆိုင်ရာစာအုပ်များ ၁။
ဘဝနှင့်စာပေ (၁၉၆၁) ၂။
စာဖတ်သူနှင့်စာပေ (၁၉၆၃) ၃။
ရွှေစင်နှင်းဆီနှင့် အခြားအက်ဆေးများ (၁၉၆၅) ၄။
နုယဉ်၏ကဗျာများ (တက်တိုးအင်္ဂလိပ်ဘာသာပြန်) (၁၉၇၂) ၅။
အလှပန်းတစ်ပွင့်နှင့်အခြားပုံပြင်ဝတ္ထုများ (နုယဉ်ရေး၊ တက်တိုး အင်္ဂလိပ်ပြန်) (၁၉၈၁) ၆။
ပညာပေး လက်ရွေးစင်မြန်မာပုံပြင်များ (အင်္ဂလိပ်ဘာသာပြန်ဆို) (၁၉၉၄) စိတ်ပညာနှင့်အတွေးအခေါ်စာအုပ်များ ၁။
အာဇာနည်စိတ် ၂။
အညွန့်တလူလူ (ကြီးပွားရေးအိပ်ဆောင်ကျမ်း) ၃။
အချစ်နှင့်စိတ်ပညာ (၁၉၆၃) ၄။
တက်တိုး၏အတွေးအမြင် (၁၉၉၂) စိတ်ပညာနှင့်အတွေးအခေါ်ဆိုင်ရာ (ဘာသာပြန်) ၁။
သောကကင်းဝေးနေနိုင်ရေး (၂) တွဲ၊ (၁၉၅၁) ၂။
သူတို့အတွေးအခေါ်မှတ်စုများ (၁၊ ၂၊ ၃) (၁၉၉၀-၉၁) ဗဟုသုတ ၁။
အင်ဒိုနီးရှား (၁၉၄၅) ၂။
ရုသျှမှတ်စု (၁၉၄၇) ၃။
အလင်းသို့ (လွတ်လပ်ရေးကြိုဆိုမှုစာတမ်း) ၁၉၄၈ ၄။
အနုမြူရုရှ (၁၉၄၉) ၅။
ဂျပန်ပြည် (၁၉၅၈)။
သီဟိုဠ် (၁၉၅၈) ၆။
ဌာနေကအမေရိကန်တွေ (၁၉၆၂) ၇။
ကျန်းမာချမ်းသာ ဘဝပညာ (၁၉၈၅) အတ္ထုပ္ပတ္တိဘာသာပြန် ၁။
မာတာဟာရီ (၁၉၄၀) ၂။
နပိုလီယံ (၁၉၄၀) ၃။
လေနတ်မောင် (၁၉၄၁) ၄။
အာဇာနည်မာရီ ၅။
ဆောင်တော်ကူး (၁၉၄၇) ၆။
စာဆိုမယ် (၁၉၄၇) ၇။
သမ္မတလင်ကွန်း (၁၉၄၈) ၈။
ကမ္ဘာ့ဆိုးပေကြီးများ (၁၉၆၄) ၉။
ကမ္ဘာ့စာဆိုကြီးများ (၁၉၆၅) ပင်ကိုရေးဝတ္ထုများ ၁။
ခေတ်နှင့်ကံ (၁၉၄၅) ၂။
မင်းမှုထမ်း (၁၉၅၀) ၃။
သံယောဇဉ်နှင့်အခြားဝတ္ထုတိုများ (၁၉၅၈) ၄။
ပင်ကိုရေးဝတ္ထုတိုများနှင့်ကိုယ်တိုင်ရှင်းပြချက် (၁၉၆၅) တက်တိုးသည် အင်္ဂလိပ်စာဆိုင်ရာစာအုပ်များ အများအပြား ရေးသားခဲ့သည်။
ခါးကုန်းကြီး၊ ငါးဦးကြမ္မာ၊ အခါလည်သား၊ ခုနစ်ဆောင်ပြိုင်အိမ်ကြီး၊ မေတ္တာမွန်၊ တောမီး၊ အိုင်ဗင်ဟို၊ ဆရာမဘဝ၊ ကမ္ဘာကျော်ဝတ္ထု တိုများနှင့်ရှင်းပြချက်။
ကမ္ဘာကျော် ဝတ္ထုရှည်ကြီးများ၊ ချစ်တေးကဗျာဝတ္ထုတိုများ၊ လံခြားသမား စသောဘာသာ ပြန်ဝတ္ထုများရေးသားခဲ့သည်။
စာ ၃၃ - ၃၅။
မြန်မာဝတ္ထု အညွှန်း(၂)။
စာ ၁၉၁ - ၂ဝ၉။
မြန်မာစာပေ အဘိဓာန် (၃)။
စာ ၂၁ - ၂၄။
စာ ၃၁၂ - ၃၁၇။
စာ ရ၄ - ရ၈။
မြန်မာနိုင်ငံ စာပေနှင့် စာနယ်ဇင်း အဖွဲ့။
၁၃၆ဝ ပြည့်နှစ် မြန်မာနိုင်ငံ စာဆိုတော်နေ့ အခမ်းအနား၊ ကန်တော့ခံ သက်ကြီး စာပေ ပညာရှင်များ၏ အတ္ထုပ္ပတ္တိ။
စာ ၉၇-၉၈။
မြန်မာနိုင်ငံ စာပေနှင့် စာနယ်ဇင်း အဖွဲ့၊ စာပေဆိုင်ရာ ဘွဲ့ထူး ဂုဏ်ထူး ချီးမြှင့် ခံရသူများ ချီးကျူး ဂုဏ်ပြုပွဲ၊ စာပေ ပညာရှင်များ အတ္ထုပ္ပတ္တိ (၁၇ မေ ၂ဝဝ၃)။
စာ ၁၉-၂ဝ။
စာ ၉၄။
ဒေါ်စိုးညိမ်း။
တက်တိုး စာစု စာရင်း (စက်တင်ဘာ ၁၉၃ဝ မှ စက်တင်ဘာ ၂ဝဝ၂ ခုနှစ် အထိ)။
စာ ၂၂-၂၇။
ရှိခိုးခြင်း(၂)မျိုး နမာမိ - ညွှတ်ခြင်း၊ ကိုင်းခြင်း၊ ရှိုင်းခြင်း တို့ဖြင့် ရှိခိုးခြင်း။
ညွှတ် - ဘုရား၊ တရား၊ သံဃာ၊ မိဘ၊ ဆရာ တို့ရဲ့ ဂုဏ်ကျေးဇူးကို ညွှတ်တာ၊ ဦးခေါင်းညွှတ်ပြီး အလေးအမြတ်ပြုကြောင်း ဖော်ပြတာ။
ကိုင်း - ခေါင်းရောကိုယ်ပါ ကိုင်းပြီး ဝပ်ချတာ။
ရှိုင်း - ကုန်းပြီး နောက်သုံးလမ်းလောက် လက်အုပ်ချီပြီးဆုတ်ခွာခြင်း။
(လမ်းမှာတွေ့ အချိန်မရလျှင်သုံး) ဝန္ဒာမိ - တည်ခြင်းငါးပါးဖြင့်ရှိခိုးခြင်း။
ခြေ၊ လက်၊ နဖူး၊ တံတောင်၊ ဒူး (အေးအေးဆေးဆေး ပို၍အလေးအမြတ်ပြုသည့်သဘော) Category:ဗုဒ္ဓဘာသာ ယဉ်ကျေးမှု။
အမည်ရင်း ဦးဝင်းငြိမ်းဖြစ်သည်။
အဘ ဦးကျားဘငြိမ်း နှင့် အမိ ဒေါ်ကြည်ကြည် တို့မှ ၁၉၄၆ ခု၊ မေ ၂၈ ရက်တွင် မွေးဖွား၏။
ဇာတိမှာ မန္တလေးမြို့ဖြစ်ပြီး မွေးချင်း ခုနှစ်ယောက်တွင် အကြီးဆုံးသားဖြစ်သည်။
မန္တလေး သံတဲကျောင်းတွင် ပညာ စတင်သင်ကြားခဲ့သည်။
ထိုကျောင်းမှ ၁၉၄၆ တွင် အထက်တန်း အောင်ခဲ့သည်။
ရန်ကုန် စီးပွားရေးတက္ကသိုလ်သို့ ရောက်ရှိပြီး ၁၉၆၇ ခုတွင် ဘီ၊စီအိုအယ်မ် (အေအေ) ဘွဲ့ ရရှိခဲ့သည်။
ထို့နောက် အာ၊ အေ၊ အာ၊ အိုင်၊ ဒီ၊ အယ်မ်၊ အေ ဒီပလိုမာ သင်တန်းများ တက်ရောက် အောင်မြင်ခဲ့သည်။
ဘဏ္ဍာရေးနှင့် အခွန်ဝန်ကြီး ဌာန၊ ရသုံး မှန်းခြေ ငွေစာရင်း ဦးစီးဌာနတွင် လက်ထောက် ညွှန်ကြားရေးမှူး ရာထူးထိ တာဝန်ထမ်းဆောင်ခဲ့ပြီး အငြိမ်းစားယူခဲ့သည်။
၁၉၆ဝ တွင် စုံထောက်မဂ္ဂဇင်း၌ ဘာသာပြန်ဝတ္ထုတို စတင်ရေးသားခြင်းဖြင့် စာပေလောကသို့ ဝင်ရောက်ခဲ့သည်။
၁၉၈၁ ခုက စတင်ထုတ်ဝေသော ပေဖူးလွှာမဂ္ဂဇင်းတွင် စာဖတ်သူများနှင့် တွေ့ဆုံ မေးမြန်းခြင်း ကဏ္ဍကို တာဝန်ယူခဲ့သည်။
ယင်းမဂ္ဂဇင်းတွင် အခြားကလောင်ခွဲများဖြင့် ပေါ့ပ်ကဏ္ဍများ ရေးသားခဲ့သည်။
ရုပ်ရှင်အမြုတေ၊ စန္ဒာ၊ ရင်ခွင်သစ်၊ အရိန္ဒမာ၊ ရုပ်ရှင်၊ ရွှေစည်းစိမ် မဂ္ဂဇင်းများတွင် အယ်ဒီတာအဖြစ် ဆောင်ရွက်ခဲ့သည်။
၁၉၈၉ ခုနှစ်၊ ဇူလိုင်လ မှစတင်ပြီး ရွှေအမြု‌တေ ရုပ်စုံမဂ္ဂဇင်းကို စီစဉ်တည်းဖြတ်ထုတ်ဝေခဲ့သည်။
ရွှေအမြုတေ ဝတ္ထုတိုတစ်ခေတ်နှင့် မျိုးဆက်သစ်စာရေးဆရာများကို မွေးထုတ်ပေးသော ရွှေအသစ်ကဏ္ဍတို့သည် အထူးထင်ရှားသည်။
၂၀၀၆ ခုနှစ်၊ မေလ၊ (၂၈) ရက်၊ အသက် (၆၀) နှစ်ပြည့် မွေးနေ့မှ စတင်ပြီး နှစ်တစ်နှစ်၏ ဇွန်လမှ နောက်နှစ် မေလအတွင်း ထုတ်ဝေခဲ့သော မြန်မာမဂ္ဂဇင်းများမှ စာမူများကို ဆုချီးမြှင့်သည့် "ရွှေအမြုတေ စာပေဆု" ကို တီထွင်ချီးမြှင့်ခဲ့သည်။
ရွှေအမြုတေမဂ္ဂဇင်း၊ အလင်းတန်းအနုပညာဂျာနယ်၊ ဖူးငုံဆယ်ကျော်သက် မဂ္ဂဇင်းတို့ကို စီစဉ်တည်းဖြတ်သူအဖြစ်ဆောင်ရွက်ခဲ့ပြီး ဘာသာပြန်စာပေများကိုလည်း ရေးသားထုတ်ဝေခဲ့သည်။
ယခုအခါ ရွှေအမြုတေမဂ္ဂဇင်း ကို စီစဉ်တည်းဖြတ်ရင်း စာပေများ ဆက်လက် ရေးသားနေသည်။
အခြား ကလောင်ခွဲများမှာ ဇာနည်ငြိမ်း၊ မိုးကျော်ထွန်း၊ ဘို၊ ဝင်းကိုကို တို့ဖြစ်ကြသည်။
‘ဝင်းငြိမ်းနှင့် စာရေးဆရာများ တွေ့ဆုံ မေးမြန်းခြင်း’ စာအုပ်မှ ရေးသားထုတ်ဝေခဲ့သော စာအုပ်များ +ဝင်းငြိမ်း ရေးသားထုတ်ဝေခဲ့သော စာအုပ်များစဉ်စာအုပ်အမည်စာအုပ်အမျိုးအစားခုနှစ်မှတ်ချက်ဝင်းငြိမ်းနှင့် စာရေးဆရာများ (၁) စာရေးဆရာများနှင့် စာပေအင်တာဗျူးစာရေးဆရာစုံဝင်းငြိမ်းနှင့် စာရေးဆရာများ (၂)စာရေးဆရာများနှင့် စာပေအင်တာဗျူးစာရေးဆရာစုံဝင်းငြိမ်းနှင့် စာရေးဆရာများ (၃)စာရေးဆရာများနှင့် စာပေအင်တာဗျူးစာရေးဆရာစုံဓားတောင်ကို ကျော်၍ မီးပင်လယ်ကို ဖြတ်ခဲ့သူနှင့် စာပေလူကြမ်းမင်းသားစာပေအင်တာဗျူးဆရာ မြသန်းတင့်၊ ဆရာအောင်သင်း‌မောင်သာရ၏ မောင်သာရစာပေအင်တာဗျူးဆရာမောင်သာရအထီးကျန်ည ဘာသာပြန်ဝတ္ထုကမ္ဘာကျော် အဆိုတော် အဲလ်ဗစ် ပရက်စလေ အကြောင်း နှစ်ကြောင်းရေးတစ်ကြောင်းခြစ်ဘာသာပြန်ဆောင်းပါးများဝတ္ထုစာပေရေးသားနည်းဆိုင်ရာ ဆောင်းပါးများ အချစ်နှင့်စစ် ဘာသာပြန်ဝတ္ထုဗြိတိန် အိမ်ရှေ့မင်းသားကတော် ဒိုင်ယာနာအကြောင်း မင်းမှုထမ်းဘာသာပြန်ဝတ္ထုဗြိတိန် အိမ်ရှေ့မင်းသားကတော် ဒိုင်ယာနာအကြောင်း နန်းကျဘုရင်ဘာသာပြန်ဝတ္ထု ၂၀၁၂မြန်မာနိုင်ငံ၏ နောက်ဆုံးရှင်ဘုရင် သီပေါမင်း၏ ပါတော်မူပြီး ဘဝအကြောင်း ဆင်စွယ်နန်းတော်‌ပေါ်က မင်းသမီး၊ အင်ဂျလီနားဂျိုလီဘာသာပြန်ဝတ္ထုဟောလိဝုဒ် ရုပ်ရှင်မင်းသမီး အင်ဂျလီနားဂျိုလီအကြောင်းအချစ်စစ်၊ အချစ်မှန် ဆိုသည်မှာ ဘာသာပြန်အတ္ထုပ္ပတ္တိဗမာ့စောင်းဘာသာပြန်ဝတ္ထု၂၀၁၇ဗမာ့ဟယ်လင်ဘာသာပြန်အတ္ထုပ္ပတ္တိ၂၀၁၉အစနဲ့အဆုံးဘာသာပြန်ဝတ္ထု၂၀၁၇မယ်ဗမာ၂၀၁၇ဖအေတူသားဘာသာပြန်အတ္ထုပ္ပတ္တိ၂၀၁၇ဇာတ်တူသားစားသူများဘာသာပြန်ဝတ္ထု၂၀၁၈မျက်ရည်ရဲ့ နောက်မှာ ဘာသာပြန်ဝတ္ထုမင်းသားလေးပြန်လာပြီဘာသာပြန်ဝတ္ထုဖြစ်တည်ခြင်း ဘာသာပြန်အတ္ထုပ္ပတ္တိ၂၀၁၉အမေရိကန်သမ္မတကတော် မီရှဲလ်အိုဘားမား၏ ကိုယ်ရေးအတ္ထုပ္ပတ္တိကျွန်တော်ဘာသာပြန်အတ္ထုပ္ပတ္တိ၂၀၂၀ကမ္ဘာကျော်အဆိုတော် အယ်လ်တန်ဂျွန်၏ ကိုယ်ရေးအတ္ထုပ္ပတ္တိလိပ်ပြာကူးထူးခြားသူများရုပ်ရှင်အင်တာဗျူး၂၀၂၀မြန်မာရုပ်ရှင်သရုပ်ဆောင်များနှင့် တွေ့ဆုံခြင်း ကိုးကား ကဏ္ဍ:မြန်မာ ဂျာနယ်လစ်များ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
ဝပြည် သွေးစည်းညီညွတ်ရေး တပ်မတော် (United Wa State Army - UWSA) သည် မြန်မာနိုင်ငံ၊ ရှမ်းပြည်နယ်မြောက်ပိုင်းနှင့် ရှမ်းပြည်နယ်တောင်ပိုင်းတို့တွင် အခြေစိုက်လှုပ်ရှားသည့် အင်အားအကြီးဆုံး တိုင်းရင်းသား လက်နက်ကိုင်အဖွဲ့အစည်းများအနက် တစ်ခုအဖြစ် တည်ရှိသည်။
၎င်းတို့သည် ၎င်းတို့၏ နိုင်ငံရေးဦးဆောင်မှုအဖွဲ့အစည်းဖြစ်သည့် ဝပြည်သွေးစည်းညီညွတ်ရေးပါတီ (United Wa State Party - UWSP) ၏ ဦးဆောင်မှုအောက်တွင် ၎င်းတို့ထိန်းချုပ်ရာနယ်မြေများကို ရှမ်းပြည်မြောက်ပိုင်း အထူးဒေသ (၂) အဖြစ် အုပ်ချုပ်လျက်ရှိသည်။
သမိုင်းကြောင်း UWSA ၏ သမိုင်းကြောင်းသည် ၁၉၈၉ ခုနှစ် ဧပြီလ ၁၇ ရက်နေ့တွင် ဗမာပြည်ကွန်မြူနစ်ပါတီ (ဗကပ) ပြိုကွဲပြီးနောက် စတင်ခဲ့သည်။
ဗကပ၏ ဝဒေသရှိ တပ်ဖွဲ့ဝင်များသည် ပေါက်ယိုချမ်း ၏ ဦးဆောင်မှုဖြင့် ဗကပမှ ခွဲထွက်ကာ UWSA ကို ဖွဲ့စည်းခဲ့သည်။
ထိုနှစ်တွင်ပင် မြန်မာ့တပ်မတော် (SLORC) အစိုးရနှင့် အပစ်အခတ်ရပ်စဲရေး သဘောတူညီချက်ကို ချုပ်ဆိုခဲ့ပြီး၊ ယင်းနောက်ပိုင်း ဝဒေသကို အထူးဒေသ (၂) အဖြစ် သတ်မှတ်ခဲ့သည်။
ဤသဘောတူညီချက်သည် UWSA အား ၎င်းတို့ထိန်းချုပ်ရာနယ်မြေများတွင် ကျယ်ပြန့်သော ကိုယ်ပိုင်အုပ်ချုပ်ခွင့်ကို ရရှိစေခဲ့သည်။
အပစ်အခတ်ရပ်စဲရေးကာလတွင် UWSA သည် ၎င်းတို့၏ စစ်ရေးနှင့် အုပ်ချုပ်ရေးအင်အားကို ခိုင်မာစွာ တည်ဆောက်ခဲ့ပြီး ဒေသတွင်း အခြေခံအဆောက်အအုံများ၊ ပညာရေး၊ ကျန်းမာရေးနှင့် စီးပွားရေးကဏ္ဍများကို ဖွံ့ဖြိုးတိုးတက်အောင် ဆောင်ရွက်ခဲ့သည်။
၂၀၀၉ ခုနှစ်တွင် မြန်မာစစ်အစိုးရက တိုင်းရင်းသားလက်နက်ကိုင်အဖွဲ့အစည်းများကို နယ်ခြားစောင့်တပ် (BGF) အဖြစ် အသွင်ပြောင်းလဲရန် ဖိအားပေးခဲ့သော်လည်း UWSA က လက်မခံဘဲ ၎င်းတို့၏ လက်နက်ကိုင်အဖွဲ့အစည်းပုံစံအတိုင်း ဆက်လက်ရပ်တည်ခဲ့သည်။
ဤကိစ္စကြောင့် တင်းမာမှုများ ဖြစ်ပေါ်ခဲ့သော်လည်း ကြီးမားသည့် တိုက်ပွဲများ ဖြစ်ပွားခဲ့ခြင်း မရှိခဲ့ပါ။
၂၀၂၁ ခုနှစ် စစ်အာဏာသိမ်းပြီးနောက်ပိုင်း မြန်မာနိုင်ငံတွင် ပြည်တွင်းစစ် ပိုမိုပြင်းထန်လာသော်လည်း UWSA သည် ၎င်းတို့၏ ထိန်းချုပ်နယ်မြေအတွင်း တည်ငြိမ်ရေးကို အဓိကထား ဆောင်ရွက်လျက်ရှိသည်။
စစ်ကောင်စီနှင့် ၎င်းတို့ကို ဆန့်ကျင်သည့် အင်အားစုများ နှစ်ဖက်စလုံးနှင့် တိုက်ရိုက်ပဋိပက္ခတွင် အဓိကအားဖြင့် ပါဝင်ခြင်း မရှိသော်လည်း ဒေသတွင်း မဟာမိတ်အဖွဲ့အစည်းများဖြစ်သည့် ညီနောင်မဟာမိတ်သုံးဖွဲ့ (Three Brotherhood Alliance) အပါအဝင် အချို့အဖွဲ့အစည်းများကို သွယ်ဝိုက်သောနည်းဖြင့် ပံ့ပိုးမှုများ ရှိသည်ဟု သုံးသပ်မှုများ ရှိသည်။
ခေါင်းဆောင်မှု UWSA ၏ နိုင်ငံရေးဦးဆောင်မှုကို ဝပြည်သွေးစည်းညီညွတ်ရေးပါတီ (UWSP) က ဆောင်ရွက်သည်။
လက်ရှိအဓိကခေါင်းဆောင်မှာ တပ်မှူးကြီး ပေါက်ယိုချမ်း ဖြစ်ပြီး ၎င်းသည် UWSA ၏ စစ်ရေးနှင့် နိုင်ငံရေး အမြင့်ဆုံးခေါင်းဆောင်ဖြစ်သည်။
စစ်ဦးစီးချုပ်အဖြစ် ဒုတပ်မှူးကြီး ကျောက်ကျုံးတန်း က တာဝန်ယူပြီး ဒုစစ်ဦးစီးချုပ်များအဖြစ် အိုက်ရုန်း၊ လီလောက်အေး၊ ပေါက်ဆမ်ရိုင်း၊ ဝမ်ခဲ့ချန်နှင့် လီကော့ဖင်တို့က ဆောင်ရွက်လျက်ရှိသည်။
ရှမ်းပြည်တောင်ပိုင်း UWSA အဖွဲ့ကို ဝေရှောက်ခန်း က ဦးဆောင်သည်ဟုလည်း ဖော်ပြလေ့ရှိသည်။
စစ်ရေးစွမ်းရည်နှင့် ဖွဲ့စည်းပုံ UWSA ၏ စစ်ဌာနချုပ်ကို ပန်ဆန်းမြို့တွင် အခြေပြုထားပြီး ဗဟိုကင်းတပ်မဟာ၊ လက်နက်ကြီးတပ်ဖွဲ့၊ လေယာဉ်ပစ်ဒုံးကျည်တပ်ဖွဲ့၊ ဒုံးကျည်တပ်ဆင်ထားသော ဒရုန်းတပ်ဖွဲ့၊ သံချပ်ကာတပ်ဖွဲ့၊ လက်ဖြောင့်တပ်ဖွဲ့နှင့် အထူးတပ်ဖွဲ့ (ကွန်မန်ဒို) များ အပါအဝင် တပ်ဖွဲ့အမျိုးမျိုး ပါဝင်ဖွဲ့စည်းထားသည်။
UWSA တပ်ဖွဲ့များတွင် ခေတ်မီအခြေခံ ချေမှုန်းရေးရိုင်ဖယ်များ တပ်ဆင်ထားသည်ကို တွေ့ရသည်။
အကူပစ်လက်နက်ကြီးများအဖြစ် ၈၂ မမ၊ ၁၂၀ မမ မော်တာများအပြင် ၁၀၅ မမ၊ ၁၂၂ မမ ဟော်ဝစ်ဇာ အမြောက်များပါ တပ်ဆင်ထားသည်ဟု သတင်းများအရ သိရသည်။
၂၀၁၉ ခုနှစ်တွင် ကျင်းပသည့် ၎င်းတို့၏ နှစ် ၃၀ ပြည့်ပွဲတွင် FN 6/FN 7 အမျိုးအစားဟု ယူဆရသော လေယာဉ်ပစ်ဒုံးကျည်များနှင့် ဝေဟင်မှ မြေပြင်ပစ်ဒုံးကျည်များ တပ်ဆင်ထားသည့် ဒရုန်းလေယာဉ်ငယ်များကို ပြသခဲ့သည်။
တရုတ် သို့မဟုတ် လာအိုနိုင်ငံထုတ်ဟု ယူဆရသည့် သံချပ်ကာယာဉ်များကိုလည်း ၎င်းတို့၏ စစ်ရေးလှုပ်ရှားမှုများတွင် တွေ့ရှိရပြီး လက်ဖြောင့်တပ်သားများအတွက် မှန်ပြောင်းတပ် သေနတ်များလည်း တပ်ဆင်ထားသည်ကို တွေ့ရသည်။
ပန်ဆန်းစစ်ဌာနချုပ်မှ တိုက်ရိုက်အုပ်ချုပ်သော စစ်သင်တန်းကျောင်းများ ဖွင့်လှစ်ထားရှိပြီး ၂၀၁၉-၂၀၂၀ ခုနှစ်မှစ၍ ၃-၄ နှစ်ကြာ ဗိုလ်သင်တန်းကျောင်းကို ပန်ဆန်းမြောက်ဘက်တွင် ဖွင့်လှစ်ခဲ့သည်။
နယ်စပ်ဒေသအကဲခတ်များ၏ အဆိုအရ UWSA သည် လက်နက်ခဲယမ်း ထုတ်လုပ်သည့် စက်ရုံများကိုလည်း ပိုင်ဆိုင်ထားကြောင်း ဖော်ပြသည်။
ပန်ဆန်းမြောက်ဘက်တွင် လေယာဉ်ကွင်းငယ်များ တည်ဆောက်ထားကြောင်းလည်း သိရသည်။
လှုပ်ရှားနယ်မြေများ UWSA သည် ဝကိုယ်ပိုင်အုပ်ချုပ်ခွင့်ရတိုင်း (ဟူပန်၊ ပန်ဝိုင်၊ နားဖန်၊ မိုင်းမော၊ ပန်ဆန်း မြို့နယ်များ) နှင့် ရှမ်းပြည်နယ်တောင်ပိုင်းရှိ ၎င်းတို့ထိန်းချုပ်သော ဝနယ်မြေများတွင် အဓိကလှုပ်ရှားသည်။
ဆက်ဆံရေးနှင့် မဟာမိတ်များ UWSA သည် မြန်မာအစိုးရနှင့် အပစ်အခတ်ရပ်စဲရေး သဘောတူညီချက်ကို ထိန်းသိမ်းထားသည်။
၎င်းတို့သည် ပြည်ထောင်စုနိုင်ငံရေး ဆွေးနွေးညှိနှိုင်းရေးကော်မတီ (FPNCC) ၏ အဖွဲ့ဝင်ဖြစ်ပြီး ညီနောင်မဟာမိတ်သုံးဖွဲ့ (အမျိုးသားဒီမိုကရက်တစ် မဟာမိတ်တပ်မတော် - MNDAA၊ တအာင်းအမျိုးသားလွတ်မြောက်ရေးတပ်မတော် - TNLA၊ ရက္ခိုင့်တပ်တော် - AA) နှင့် ရင်းနှီးသော ဆက်ဆံရေးရှိသည်။
UWSA သည် ၎င်းတို့၏ ဒေသတွင်း ကိုယ်ပိုင်အုပ်ချုပ်ခွင့်နှင့် စစ်ရေးအင်အားကို အဓိကထားပြီး နိုင်ငံရေးပဋိပက္ခများတွင် တိုက်ရိုက်ပါဝင်မှု နည်းပါးသည်။
မောင်မောင်စိုး ရေး၊ တိုင်းရင်းသားလူမျိုး လက်နက်ကိုင်တပ်ဖွဲ့များ pdf file၊ ၁၈.၅.၂၀၂၁ ဖတ်ရှုရန် ရှမ်းပြည်နယ်ရှိ အထူးဒေသများ ကိုးကား ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ Category:ရှမ်းပြည်နယ် ကဏ္ဍ:ရှမ်းလက်နက်ကိုင်အဖွဲ့အစည်းများ ကဏ္ဍ:မြန်မာနိုင်ငံရှိ ကွန်မြူနစ်စနစ် ကဏ္ဍ:ဝ လူမျိုး။
စာရေးဆရာမ ဖြစ်သည်။
အမည်ရင်းမှာလည်း ဝင်းဝင်းမြင့် ဖြစ်သည်။
နေရပ်ဖြစ်သော မန္တလေး နန်းရှေ့ကို အစွဲပြု၍ ဝင်းဝင်းမြင့် (နန်းတော်ရှေ့) ဟူသော ကလောင်အမည်ကို ယူခဲ့သည်။
အထက်တန်းပြ ဆရာမအဖြစ် မန္တလေး အ.ထ.က (၁၈) ၊ အ.ထ.က (၁၇) တို့တွင် ဆောင်ရွက်ခဲ့သည်။
ထို့နောက် အငြိမ်းစားယူခဲ့ပြီး မန္တလေး၊ နန်းရှေ့တွင် နေထိုင်လျက် စာရေးသားလျက် ရှိသည်။
CAE တွင် ယခုစာသင်နေသည်။
ဦးဝင်းဖေသည် မြန်မာနိုင်ငံမှ ရုပ်ရှင်ဒါရိုက်တာ၊ စာရေးဆရာ၊ ပန်းချီဆရာ တစ်ဦးဖြစ်သည်။
သူနှင့်ခေတ်ပြိုင် ပန်းချီဆရာ သူငယ်ချင်းများမှာ နိုင်ငံကျော် ပန်းချီဆရာများ ဖြစ်ကြသော ပေါ်ဦးသက်၊ ခင်မောင်ရင်တို့ ဖြစ်သည်။
ငယ်ဘဝ ဦးဝင်းဖေသည် ၁၉၃၆-ခုနှစ်၊ မန္တလေးမြို့၌ မွေးဖွားသည်။
ဖခင်မှာ ရွှေပြည်ဦးဘတင် ဖြစ်သည်။
မိသားစုထုံးတမ်းအရ ငယ်စဉ်ကတည်းက ဂီတနှင့် ပန်းချီ မသင်မဖြစ်သင်ကြားခဲ့ရသည်။
၁၉၅၁-ခုနှစ်မှ ၁၉၅၉-ခုနှစ်အထိ မန္တလေးတက္ကသိုလ် နှင့် ရန်ကုန်တက္ကသိုလ် တို့တွင် ပညာသင်ကြားခဲ့ပြီး ဘွဲ့မရခဲ့ပါ။
ဒုတိယကမ္ဘာစစ်ပြီးခေတ် မြန်မာခေတ်ပေါ် ပန်းချီ စတင်လိုက်စားသူ (၆)ဦး အနက် တစ်ဦးဖြစ်ခဲ့သည်။
ပန်းချီပြပွဲ များစွာတွင် ပါဝင်ခဲ့သည်။
၁၉၅၉-ခုနှစ်မှ ၁၉၆၂-ခုနှစ်အထိ မန္တလေးအခြေစိုက်၊ လူထုသတင်းစာနှင့် စာပေတိုက်တွင် လက်သင်နိုင်ငံခြားရေး အယ်ဒီတာ၊ သရုပ်ဖော် ပန်းချီဆရာ၊ ကာတွန်းဆရာအဖြစ် အလုပ်လုပ်ကိုင်ခဲ့သည်။
၁၉၆၂-ခုနှစ်မှ ၁၉၆၄-ခုနှစ်အထိ မြန်မာပြည် မြောက်ပိုင်း ကချင်ပြည်နယ်တွင် ကျောက်စိမ်း သွားတူးခဲ့သေးသည်။
၁၉၆၄-ခုနှစ်မှ ၁၉၆၆-ခုနှစ်အထိ ရတနာ ကုန်သည် လုပ်ကိုင်သည်။
၁၉၆၆-ခုနှစ်မှ ၁၉၇၃-ခုနှစ်အထိ မန္တလေးရှိ အနုပညာ ဦးစီးဌာန၊ ပန်တျာနှင့် အကကျောင်းတွင် ကျောင်းအုပ်အဖြစ် တာဝန်ထမ်းဆောင်ခဲ့သည်။
၁၉၇၃ - ၁၉၉၄ ဝတ္ထုတို၊ ရုပ်ရှင်ဇာတ်လမ်းနှင့် ဇာတ်ညွှန်းများ ရေးသား၊ ရုပ်ရှင် ဒါရိုက်တာလုပ်၊ နောက်ပိုင်းတွင် ဗီဒီယို ထုတ်လုပ်ရေးပါ လုပ်ကိုင်သည်။
၁၉၈၁ အကောင်းဆုံး ဒါရိုက်တာအဖြစ် အကယ်ဒမီဆု ရရှိခဲ့သည်။
အခြားသော အကယ်ဒမီဆုများကိုလည်း ၎င်းရိုက်ကူးသည့် ရုပ်ရှင်များမှ ဆွတ်ခူးခဲ့သည်။
ပန်းချီလည်း ဆွဲသည်။
၁၉၉၄ - အမေရိကန်အစိုးရ၏ ယဉ်ကျေးမှု ဖလှယ်ရေး အစီအစဉ်ဖြင့် ယူစီအယ်လ်အေနှင့် ဟောလိဝုဒ်တွင် တစ်လတာ လေ့လာရေး ခရီးထွက်ခဲ့သည်။
နောက်ပိုင်းတွင် အိုင်အိုဝါတက္ကသိုလ်၊ နိုင်ငံတကာ စာရေးဆရာများ အစီအစဉ်သို့ တက်ရောက်ကာ ဂုဏ်ထူးဆောင်ပညာရှင်အဖြစ် ချီးမြှင့်ခြင်း ခံရသည်။
၁၉၉၅ - ၁၉၉၆ အလွတ်တန်း စာရေးဆရာ၊ ပန်းချီဆရာအဖြစ် နယူးယောက်မြို့တွင် ရပ်တည်သည်။
၁၉၉၇ - ၂ဝဝ၅ လွတ်လပ်သော အာရှအသံ ရေဒီယိုဌာနတွင် အကြီးတန်း အသံလွှင့်သူ၊ အကြီးတန်း အယ်ဒီတာအဖြစ် ဆောင်ရွက်ခဲ့သည်။
ရေဒီယို အစီအစဉ်များနှင့် ဆောင်းပါးများစွာ ရေးသား ထုတ်လွှင့်ခဲ့သည်။
၂ဝဝ၅ မှ ယနေ့ အထိ - ရေဒီယိုဌာနမှ အနားယူ၊ အချိန်ပြည့် ပန်းချီဆရာ စာရေးဆရာအဖြစ် ရပ်တည်၊ Open Society Institute (OSI) - Burma Project ၏ မြန်မာ့ရုပ်သံမော်ကွန်း အစီအစဉ်များကို မိုးမခ စာနယ်ဇင်းအဖွဲ့နှင့်အတူ ဆောင်ရွက်လျက်ရှိသည်။
မိုးမခ၏ အကြံပေး အမှုဆောင်လူကြီးအဖြစ် ကူညီပေးသည်။
လောလောဆယ် အမေရိကန် ပြည်ထောင်စုတွင် နေထိုင်လျက်ရှိသည်။
၂ဝဝ၇-ခုနှစ်၊ ဇူလိုင်လ၊ (ပထမအကြိမ်) ဖန်မီးအိမ် စာပေချစ်သူများ (ဆန်ဖရန်စစ္စကို) မှ ထုတ်ဝေ ဖြန့်ချိ ခဲ့သော ကဗျာဆရာ ဦးတင်မိုး[၁၉၃၃-၂ဝဝ၇] ကွယ်လွန်ခြင်း (၆)လပြည့် အမှတ်တရ စာစုမှ ရုပ်ရှင် ဒါရိုက်တာ စာရေးဆရာ "ဦးဝင်းဖေ အတ္ထုပ္ပတ္တိ" အနုပညာဖန်တီးမှုများ ထင်ရှားသည့် ရုပ်ရှင်လက်ရာများ နှင်းဆီနီအိပ်မက် မဟူရာ ပန်းသီတဲ့ကြိုး ပန်းစကား စာအုပ်များ ဝင်းဖေ၏ ဝတ္ထုတိုများ လွယ်အိတ် (ရေဒီယိုအသံလွှင့်ချက်များ) ဝင်းဖေ၏ ရုပ်ရှင်ဝတ္ထုနှင့် ဇာတ်ညွှန်းများ ဝင်းဖေ၏ ရေဆေးပန်းချီများ ကာတွန်း - လွန်ခဲ့သော ၅၅ နှစ်က ဝင်းဖေ၏ ကာတွန်းများ ရရှိခဲ့သော ဆုများ +ဆုအမည်ဆုအမျိုးအစားခုနှစ်ဇာတ်ကားမှတ်ချက်မြန်မာ့ရုပ်ရှင်ထူးချွန်ဆုရုပ်ရှင်ဒါရိုက်တာဆု၁၉၈၁နှင်းဆီနီအိပ်မက်Star Awardsဂုဏ်ထူးဆောင်ဆု ၂၀၁၉ ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ ရုပ်ရှင် ဒါရိုက်တာများ ကဏ္ဍ:၁၉၃၆ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:မြန်မာ့ ရုပ်ရှင် ထူးချွန်ဆုရှင်များ ကဏ္ဍ:မြန်မာ စာရေးဆရာများ။
ဝင်းမင်းထွေး ဟု လူသိများသော ကဗျာဆရာ ၊ တေးရေးဆရာ အမည်ရင်း ဝင်းမြင့် ကို အမရပူရမြို့နယ်၊ ရွှေကြက်ယက်ရွာ၌ ၁၉၅၃ ခုနှစ်တွင် ဦးခင်မောင်ထွေး၊ ဒေါ်လှတင် တို့မှ မွေးဖွားခဲ့သည်။
၁၉၇၀ တွင် စစ်ကိုင်း အထက(၁)မှ အခြေခံပညာအထက်တန်းအောင်မြင်ခဲ့သည်။
ရန်ကုန်စက်မှုတက္ကသိုလ် တက်ရောက်ခဲ့ပြီး မှိုင်းရာပြည့် အ‌‌ရေးအခင်းတွင် ကျောင်းသားခေါင်းဆောင် အဖြစ် ပါဝင်ခဲ့သည်။
ထိုပါဝင်မှုကြောင့် ‌ကျောင်းထုတ်ခံခဲ့ရပြီး အင်းစိန်ထောင်တွင် ၅နှစ်ကြာ ထောင်ကျခဲ့သည်။
ကဗျာဆရာဘဝ ၁၉၇၂ ခုနှစ်ခန့်တွင် တက္ကသိုလ်အသိုင်းအဝိုင်း၌ ကဗျာများစတင်ရေးသားခဲ့ပြီး စက်မှုသတင်းဂျာနယ်တွင် သူ၏ကဗျာစတင်ပါဝင်ခဲ့သည်။
ရှုမဝရုပ်စုံမဂ္ဂဇင်းတွင် ၁၉၇၄ ၌ ကဗျာစတင်ရေးခဲ့သည်။
ကဗျာပေါင်းများစွာ ရေးသားခဲ့သော်လည်း ပုံနှိပ်ဖြစ်သော ကဗျာများမှာ နည်းပါးသည်။
တေးရေးဆရာဘဝ ပလေးဘွိုင်းသန်းနိုင်အတွက် “ချစ်ရမ္မက်” သီချင်းစာသားကို ၁၉၈၂ တွင် စတင်ရေးပေးခဲ့သည်။
၁၉၈၂ မှ ၂၀၀၆ ခုနှစ်အတွင်း သီချင်းစာသားပေါင်း ၃၀၀ ခန့်ရေးသားခဲ့ပြီး စကားလုံး ဝင်းမင်းထွေး ဟု ထင်ရှားသည်။
တစ်ကိုယ်တော်ရေးသားပေးခဲ့သော တေးစီးရီးအခွေများတွင် ချစ်ကောင်း ၏ ကိုယ်တိုင်ရေးပုံတူ ထူးအိမ်သင်၏ အရင်အတိုင်း တေးစီးရီး နှင့် ဇော်ဝင်းထွဋ်၏ ဂျစ်ပစီမိုးတိမ် တေးစီးရီးတို့မှာ အထူးအောင်မြင်ကျော်ကြားသည်။
အခြားအနုပညာလှုပ်ရှားမှုများ အဆိုတော် ၁၂ ယောက်ပါဝင်သော သီချင်းဗီဒီယို (MTV) ၂ခွေတွဲကို ၁၉၈၆ တွင် ရိုက်ကူးခဲ့သည်။
၁၉၈၉ တွင် ဟန်သစ်မဂ္ဂဇင်းကို စတင်ထုတ်ဝေခဲ့သည်။
အခြား ဗီဒီယိုဇာတ်ကားများနှင့် မှတ်တမ်းဗီဒီယိုများလည်း ရိုက်ကူးခဲ့သည်။
ရွှေအင်ကြင်း အမည်ရှိရုပ်ရှင်ကားကြီးကို ၁၉၉၅ တွင် ဒါရိုက်တာအဖြစ် ရိုက်ကူးခဲ့သည်။
၂၀၀၇ ဧပြီလတွင် မဂ္ဂဇင်းအချို့တွင် သူရေးသားခဲ့ဖူးသော စကားပြေ ၅ ပုဒ် နှင့် ကဗျာရှည် တစ်ပုဒ်တို့ကို စုစည်း၍ ကိုယ်တိုင်ရေး ပုံတူများ အမည်ဖြင့် စာအုပ်တစ်အုပ် ထုတ်ဝေခဲ့သည်။
လက်ရှိဘဝ ဇနီးဖြစ်သူ မိကော် နှင့် သားကြီး အာကာ ၊ သမီးများဖြစ်ကြသော ဘရဏီ၊ ရွှေရင်အေးတို့နှင့်အတူ ရန်ကုန်မြို့တွင် နေထိုင်လျက်ရှိသည်။
လက်ရာများ ကဗျာများ ရေးသားခဲ့သော သီချင်းများ စဉ် သီချင်းအမည် သီဆိုသူ ပါဝင်သော တေးစီးရီး ထုတ်လွှင့် မူရင်းသီချင်း မှတ်ချက် ၁ ချစ်ရမ္မက် ပလေးဘွိုင်း သန်းနိုင် ချစ်ရမ္မက် ဂျူလိုင်၊ ၁၉၈၂ ၂ ဂျင်းဘောင်းဘီအပြာနဲ့ မင်း ပုလဲ ချစ်ရမ္မက် ဂျူလိုင်၊ ၁၉၈၂ ၃ နေရစ်ခဲ့လေ ပလေးဘွိုင်း သန်းနိုင် ချစ်ရမ္မက် ဂျူလိုင်၊ ၁၉၈၂ ၄ ဆူးနဲ့နှင်းဆီ တူးတူး၊ အဆိုတော် အဆင်သင့်ပဲဟေ့ ၅ ချိုမြိန်ဒုက္ခ တူးတူး၊ အဆိုတော် အဆင်သင့်ပဲဟေ့ Category:မြန်မာ တေးရေးဆရာများ Category:မြန်မာ အမျိုးသား ကဗျာဆရာများ။
အခြေခံ ပညာ အထက်တန်း ကျောင်း အမှတ် (၆) ဗိုလ်တထောင် (အ.ထ.က. (၆) ဗိုလ်တထောင်) ဆိုသည်မှာ ဗိုလ်တထောင်မြိုနယ် မြို့တော်ဟောင်း ရန်ကုန် (ရန်ကုန်တိုင်း) အတွင်းတွင်တည်ရှိသော အခြေခံပညာအထက်တန်း ကျောင်းဖြစ်သည်။
ယခင်အမည်ဟောင်းမှာ စိန်ပေါလ်ကျောင်း (St. Paul's English High School) ဖြစ်သည်။
အမျိုးသားကျောင်း ဖြစ် ပြီး အနောက်အရပ်တွင် ဗိုလ်အောင်ကျော်လမ်းနှင့် အရှေ့အရပ်တွင်သိမ်ဖြူလမ်းကြား၊ တောင်အရပ်တွင် အနော်ရထာလမ်းနှင့် မြောက်အရပ်တွင်ဗိုလ်ချူပ်အောင်ဆန်းလမ်းကြား တို့အတွင်းတွင် တည်ရှိသည်။
မြန်မာနိုင်ငံတွင် ပထမဆုံးဆာဘွဲ့ရသူ ဆာမောင်ခင်၊ မြန်မာ့ ပထမဆုံး ပါရဂူ ဥပဒေပညာရှင် ပါမောက္ခဒေါက်တာ ဘဟန်၊ နိုင်ငံတော်အဓိပတိ ဒေါက်တာဘမော်၊ ဆာဂျေအေမောင်ကြီး၊ မြန်မာ့ပထမဆုံး ကိုယ်ကာယအလှ ဖော်ထုတ်သူ ဒေါက်တာ ဝေါ်လတာ ချစ်ထွန်း၊ ရဲဘော်သုံးကျိပ်ဝင် ဗိုလ်စကြာ၊ ဖက်ဆစ်ဂျပန်တော်လှန်ရေးတွင် ပါဝင်ခဲ့သူ ဂျပန်ခေတ် စစ်ပညာတော်သင် ဗိုလ်တင်မောင် (စာရေးဆရာ မြတ်ထန်)၊ အာဇာနည်ခေါင်းဆောင်ကြီး ဒီးဒုတ်ဦးဘချို၊ ဗြိတိသျှအစိုးရနှင့် မြန်မာ့လွတ်လပ်ရေး ဆွေး‌နွေးရာတွင် ပါဝင်ခဲ့သူ အိုင်စီအက်စ် ဦးတင်ထွဋ်၊ ပထမဆုံးသော မြန်မာနိုင်ငံ သမိုင်းကော်မရှင်ဥက္ကဋ္ဌ ပညာမင်းကြီး စည်သူ ဦးကောင်း၊ လွတ်လပ်ရေးရပြီးခေတ် ရန်ကုန်တက္ကသိုလ်၏ ပထမဆုံး ပါမောက္ခချုပ်ဒေါက်တာ ထင်အောင်၊ နိုင်ငံတော် တရားသူကြီးချုပ်သတိုးမဟာသရေစည်သူ ဦးချန်ထွန်းအောင်၊ စာရေးဆရာ သုမောင်၊ မောင်ဝဏ္ဏ၊ မင်းသိင်္ခ၊ မြန်မာနိုင်ငံ၏ ပထမဆုံး အသည်းအစားထိုးကုဆရာဝန်ကြီး ဒေါက်တာနော်မန်လှ၊ ရိုးမဘဏ်ဥက္ကဋ္ဌ ဦးသိမ်းဝေ(ဆရ်ပန်)၊ ဓာတ်ပုံ ကျော်မိုးလွင်( RASU ).။
ဓာတ်ပုံ မိုးပိုင်စိုး။
တေးရေး မောင်သစ်မင်း။
အဆိုတော် ဘန်နီဖြိုး။
ဒါရိုက်တာ မောင်မျိုးမင်း ( ရင်တွင်းဖြစ် )။
ဒါရိုက်တာ ဇင်ယော်မောင်မောင်၊ အဆိုတော် ရဲလေး ၊ကောင်းခန့်အောင်(KKAg)တို့သည် စိန်ပေါလ်ထွက်များ ဖြစ်ကြသည်။